[{"text_idx": "#000000", "text": "The Learned Society of Wales"}, {"text_idx": "#000002", "text": "Mae enw da Cymru am ymchwil o safon uchel a bywyd dinesig ffyniannus, sy\u2019n seiliedig ar wybodaeth ac arbenigedd, yn cael ei gydnabod ymhlith y 41 o Gymrodyr newydd sydd wedi cael eu hethol i Gymdeithas Ddysgedig Cymru."}, {"text_idx": "#000003", "text": "Mae\u2019r Cymrodyr newydd yn cynnwys academyddion o bob rhan o brifysgolion Cymru a\u2019r DU, awduron, ymchwilwyr ac arweinwyr o fyd addysg uwch, yn ogystal a\u0302\u2019r gyfraith, meddygaeth a\u2019r cyfryngau."}, {"text_idx": "#000004", "text": "Yn y flwyddyn lle lansiodd y Gymdeithas ei hymrwymiad Amrywiaeth, Ecwiti a Chynhwysiant newydd, mae dros 50% o\u2019r Cymrodyr newydd yn fenywod."}, {"text_idx": "#000005", "text": "Gellir lawrlwytho rhestr gyflawn o\u2019r Cymrodyr newydd, sy\u2019n rhestru eu sefydliadau a\u2019u harbenigedd pwnc, yma."}, {"text_idx": "#000007", "text": "Mae\u2019r Athro Fry, y mae ei hymchwil yn canolbwyntio ar systemau cymdeithasol ac economaidd cymhleth, wedi sefydlu enw da am gyfathrebu\u2019n eithriadol am wyddoniaeth, gan ddefnyddio data a rhifau mewn ffyrdd hygyrch i archwilio realiti a phrofiad byw bywyd bob dydd."}, {"text_idx": "#000008", "text": "Ochr yn ochr a\u0302 diddordebau eang yr Athro Fry, mae arbenigeddau\u2019r Cymrodyr newydd yn amrywio o seilwaith cerbydau trydan i becynnu bwyd, clefyd y galon i gerddoriaeth \u201cpop\u201d yn y Gymraeg, a llawer iawn o bethau eraill."}, {"text_idx": "#000009", "text": "Dysgwch fwy am ein holl Gymrodyr newydd ar draws yr arbenigeddau pwnc canlynol:"}, {"text_idx": "#000011", "text": "\u201cMae\u2019r ystod o arbenigeddau\u2019n hynod ddiddorol, ac mae ansawdd yr ymchwil yn eithriadol. Mae\u2019n dangos faint o bobl arbennig y gall Cymru frolio, sy\u2019n cyfrannu eu syniadau, eu hangerdd a\u2019u harbenigedd, ac sy\u2019n dyfnhau ecosystem ein hymchwil ac sydd o fudd i\u2019r gymdeithas yng Nghymru a thu hwnt."}, {"text_idx": "#000012", "text": "\u201cNid yw Cymdeithas Ddysgedig Cymru fawr mwy na deg oed, ond rydym yn chwarae rhan gynyddol mewn creu amgylchedd cynhyrchiol a chefnogol ar gyfer ymchwil o\u2019r radd flaenaf yng Nghymru, tra\u2019n darparu llais gwybodus mewn trafodaethau polisi."}, {"text_idx": "#000013", "text": "\u201cRwy\u2019n falch iawn o groesawu ein Cymrodyr newydd i\u2019r Gymdeithas, ac yn edrych ymlaen at eu cysylltiad gweithgar a\u0302 ni yn y blynyddoedd i ddod.\u201d"}, {"text_idx": "#000014", "text": "Mae\u2019r Cymrodyr newydd yn dod a\u0302 maint y Gymrodoriaeth i 687."}, {"text_idx": "#000018", "text": "Website by: Mike Leach Creative"}, {"text_idx": "#000019", "text": "Our survey software is powered by SmartSurvey"}]